CELEX: 22005D0131
Language: hu
Date: 2005-10-21 00:00:00
Title: Az EGT-Vegyesbizottság 131/2005 határozata ( 2005. október 21. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

19.1.2006   
            
            
               HU
            
            
               Az Európai Unió Hivatalos Lapja
            
            
               L 14/18
            
         
      AZ EGT-VEGYESBIZOTTSÁG 131/2005 HATÁROZATA
   
   (2005. október 21.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 116/2005 EGT-vegyesbizottsági határozat (1) módosította.
            
         
               (2)
            
            
               A kábítószer-prekurzorokról szóló, 2004. február 11-i 273/2004/EK európai parlamenti és tanácsi rendeletet (2) a megállapodásba kell foglalni.
            
         
               (3)
            
            
               A 273/2004/EK rendelet hatályon kívül helyezi a megállapodásba foglalt 92/109/EGK tanácsi irányelvet (3), amely ebből következően a megállapodás értelmében hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XIII. fejezete a következőképpen módosul:
   
               1.
            
            
               A 15w. pont (2004/23/EK európai parlamenti és tanácsi irányelv) után a következő pontot kell beilleszteni:
               
                           „15x.
                        
                        
                           
                              32004 R 0273: Az Európai Parlament és a Tanács 2004. február 11-i 273/2004/EK rendelete a kábítószer-prekurzorokról (HL L 47., 2004.2.18., 1. o.).
                           E megállapodás alkalmazásában a rendelet rendelkezéseit a következő kiigazításokkal kell értelmezni:
                           
                                       a)
                                    
                                    
                                       A 11. cikk (2) bekezdésének szövege nem alkalmazandó.
                                    
                                 
                                       b)
                                    
                                    
                                       A 15. cikkben hivatkozás szerepel a 3677/90/EGK rendelet 10. cikkével létrehozott bizottságra. Amikor a bizottság az e rendelet által szabályozott ügyekben jár el, az EFTA-államok teljes mértékben azonban szavazati jog nélkül részt vesznek a bizottság munkájában.”
                                    
                                 
                     
         
               2.
            
            
               A 15f. pont (92/109/EGK tanácsi irányelv) szövegét el kell hagyni.
            
         2. cikk
   A 273/2004/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. október 22-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. október 21-én.
      
         
            az EGT-Vegyesbizottság részéről
         
         
            az elnök
         
         Őfensége Nikolaus von LIECHTENSTEIN herceg
      
   
   
      (1)  HL L 339., 2005.12.22., 18. o.
   
      (2)  HL L 47., 2004.2.18., 1. o.
   
      (3)  HL L 370., 1992.12.10., 76. o.
   
      (4)  Alkotmányos követelmények fennállását nem jelezték.